మార్చి 23న భారత మార్కెట్లోకి నానో
Hanumantha Reddy| Last Modified      బుధవారం,  4 మార్చి 2009 (12:03 IST)
ప్రముఖ కార్ల తయారీ సంస్థ టాటా మోటార్స్ డ్రీమ్ ప్రాజెక్ట్ అయిన లక్ష రూపాయల నానో కారు మార్చి 23న భారత మార్కెట్లోకి విడుదల కానుంది. ఈ విషయాన్ని టాటా మోటార్స్ కంపెనీ ఛీఫ్ రతన్ టాటా అధికారికంగా ప్రకటించారు. ఇదే విషయాన్ని గతంలోనే టాటా మోటార్స్ వెల్లడించినప్పటికీ.. స్వయంగా ఆ కంపెనీ ఛీఫ్ నానో కారు విడుదల తేదీని ఖరారు చేస్తూ ప్రకటన చేయడం విశేషంగా మార్కెట్ వర్గాలు తెలిపాయి.
జెనీవాలో 79వ మోటార్‌షోలో పాల్గొన్న సందర్భంగా విలేకరులతో రతన్ టాటా మాట్లాడుతూ, ఇప్పటికే ప్రపంచ వ్యాప్తంగా టాటా నానోకు చక్కటి ఆదరణ లభించిందని తెలిపారు. అయితే ప్రకటించిన తేదీ కన్నా ముందే నానో కారు మార్కెట్లోకి విడుదలయ్యే అవకాశం ఉందనే వార్తలను ఆయన ఖండించారు.
విదేశీ వినియోగదారులను దృష్టిలో ఉంచుకుని తయారు చేయనున్న నానో ఐరోపాను మరో రెండేళ్లలో ఐరోపా మార్కెట్లోకి ప్రవేశపెడతామన్నారు. చక్కటి ఇంధన సామర్థ్యంతో ఎక్కువ మైలేజీని ఇచ్చే కారుకు యూరప్ మార్కెట్లో డిమాండ్ ఉన్నందున నానో కారును ఇక్కడ విడుదల చేయాలనుకుంటున్నట్లు తెలిపారు.
సంబంధిత వార్తలు